753-509 π.Χ.
ΡΩΜΑΪΚΗ ΒΑΣΙΛΕΙΑ
Η Λύκαινα που θηλάζει τα δύο δίδυμα αδέλφια Ρέμο και Ρωμύλο, με τους οποίους συνδέθηκε, σύμφωνα με τη ρωμαϊκή μυθική παράδοση, η ίδρυση της Ρώμης. Πρόκειται για το πλέον χαρακτηριστικό σύμβολο της Ρώμης και σηματοδοτεί την απαρχή της ρωμαϊκής ιστορίας και του ρωμαϊκού πολιτισμού. Μουσείο Καπιτωλίου, Ρώμη.
509-27 π.Χ.
ΡΩΜΑΪΚΗ ΠΟΛΙΤΕΙΑ
(RES PUBLICA)
Η αγορά της Αρχαίας Ρώμης (Forum Romanum), όπου αναπτύχθηκε το κέντρο της πολιτικής, νομικής, οικονομικής, κοινωνικής και θρησκευτικής ζωής της Ρώμης. Στον ευρύτερο χώρο της αγοράς υπήρχαν ναοί, στάδια, αίθουσες, μνημειακές στοές και ανοιχτοί χώροι συγκεντρώσεων του πλήθους που χρησιμοποιούνταν για τις δημόσιες αγορεύσεις.
27π.Χ.-476μ.Χ.
ΡΩΜΑΪΚΗ ΑΥΤΟΚΡΑΤΟΡΙΑ
Οκταβιανός Αύγουστος, ο πρώτος Ρωμαίος αυτοκράτορας και ιδρυτής της Ρωμαϊκής Αυτοκρατορίας. Μετά τη νίκη του εναντίον του Μάρκου Αντωνίου στο Άκτιο το 31 π.Χ. κατόρθωσε να παραμείνει ο μοναδικός κυρίαρχος (μονοκράτορας) σε ολόκληρη την έκταση του ρωμαϊκού κράτους. Κυβέρνησε από το 27 π.Χ. μέχρι τον θάνατό του το 14 μ.Χ.
Εδώ: Ο Αύγουστος της Πρίμα Πόρτα, γύρω στο 15 π.Χ. Μια από τις διασημότερες απεικονίσεις του πρώτου Ρωμαίου αυτοκράτορα που τον παριστάνει ως στρατηγό και θριαμβευτή, αποτυπώνοντας το μεγαλείο της ρωμαϊκής εξουσίας. Ρώμη, Μουσείο Βατικανού.